Na temelju članka 49. Zakona o predškolskom odgoju i obrazovanju („Narodne Novine“, 10/97, 107/07, 94/13, 98/19 i 57/22.) i članka 37. Statuta Grada Šibenika (“Službeni glasnik Grada Šibenika”, broj 2/21 ), Gradsko vijeće Grada Šibenika je na 5. sjednici od prosinca 2022. godine, donijelo

**Prijedlog PROGRAMA JAVNIH POTREBA**

**U PREDŠKOLSKOM ODGOJU I OBRAZOVANJU GRADA ŠIBENIKA**

**ZA 2023. GODINU**

**1. UVODNI DIO**

**I.**

Predškolski odgoj obuhvaća program odgoja, zdravstvene zaštite, prehrane i socijalne skrbi koji se ostvaruje u dječjim vrtićima sukladno Zakonu o predškolskom odgoju i obrazovanju.

Djelatnost ustanove je briga o djeci predškolske dobi, a polazi od prava djeteta na različite sadržaje i aktivnosti kroz različite oblike njege, odgoja i zaštite djece. Ostvaruje se u skladu s programskim usmjerenjem koje je propisalo Ministarstvo znanosti, obrazovanja i sporta.

Programom javnih potreba u predškolskom odgoju i obrazovanju utvrđuju se aktivnosti, poslovi i djelatnosti od značaja za grad Šibenik:

* brojniji obuhvat djece nekim od oblika organiziranog predškolskog odgoja
* veću integraciju djece s posebnim potrebama u redovne programe
* za djecu, polaznike vrtića, organizirati programe koji svojim sadržajima obogaćuju redovite programe, a za koje je dobivena suglasnost nadležnog ministarstva
* organiziranje programa predškole- 250 sati godišnje (koji je od pedagoške 2014./2015. g. obvezan za svu djecu u godini dana prije polaska u osnovnu školu)

**II.**

Program predškolskog odgoja realiziraju stručni djelatnici odgojitelji, stručni timovi (psiholog, pedagog, defektolog, zdravstveni voditelj), te ostali djelatnici sukladno Pravilniku o vrsti stručne spreme u dječjim vrtićima, koje je propisalo Ministarstvo znanosti, obrazovanja i sporta i to kao:

* redoviti programi – redoviti 10 i 5,5 satni
* 10 satni redoviti smjenski boravak
* programi javnih potreba:
* predškole,
* ranog učenja engleskog jezika,
* dramsko-scenski program,
* sportski program,
* program katoličkog vjerskog odgoja,
* program za darovitu djecu,
* program zdravstvenog odgoja,
* posebni program za djecu s teškoćama u razvoju.

Navedeni programi se financiraju iz proračuna Grada Šibenika i uplata roditelja. Pravo na umanjenje cijene programa za 25% imaju sljedeće kategorije korisnika:

* samohrani zaposleni roditelj
* roditelj sa dvoje ili više djece u vrtiću
* roditelji djeteta koje zbog bolesti preko 30 dana nisu koristili program vrtića

**III.**

Način ostvarivanja prednosti pri upisu djece u dječje vrtiće koji su u vlasništvu Grada utvrđuje osnivač Grad Šibenik svojim aktom u skladu sa člankom 20. Zakona o predškolskom odgoju i obrazovanju («Narodne novine», br. 10/97, 107/07, 94/13 98/19 i 57/22 ) i prema iskazanim potrebama donosi zaključak o sufinanciranju djelatnosti dječjih vrtića za svaku pedagošku godinu.

Prednost pri upisu djece u dječje vrtiće u vlasništvu Grada Šibenika imaju djeca i roditelji s prijavljenim prebivalištem na području grada Šibenika, a osim navedenog uvjeta prednost pri upisu u dječji vrtić ostvaruju djeca koja do 1. travnja tekuće godine navrše četiri godine života. Nakon upisa djece s navedenim kriterijem, ostala djeca se upisuju u dječji vrtić prema sljedećem redoslijedu prvenstva:

* djeca roditelja invalida Domovinskog rata
* djeca iz obitelji s troje ili više djece
* djeca oba zaposlena roditelja
* djeca s teškoćama u razvoju i kroničnim bolestima koja imaju nalaz i mišljenje nadležnog tijela iz sustava socijalne skrbi ili potvrdu izabranog pedijatra ili obiteljskog liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti sukladno propisu kojim se uređuje metodologija vještačenja
* djeca samohranih roditelja
* djeca jednoroditeljskih obitelji
* djeca osoba s invaliditetom upisanih u Hrvatski registar osoba s invaliditetom
* djeca koja su ostvarila pravo na socijalnu uslugu smještaja u udomiteljskim obiteljima
* djeca roditelja koji primaju doplatak za djecu ili roditelja korisnika zajamčene minimalne naknade.

Red prvenstva razrađuje se metodom bodovanja, a prvenstvo pri upisu u okviru utvrđenog broja slobodnih mjesta ostvaruje dijete s većim zbrojem bodova na listi prvenstva.

Ukoliko dvoje ili više djece ostvari jednaki broj bodova, redoslijed na listi reda prvenstva utvrđuje se po kriteriju starosti djeteta, od starijeg prema mlađem za djecu vrtićkog uzrasta dok se za djecu jasličkog uzrasta utvrđuje kriterij od mlađeg prema starijem.

Djeca koja zajedno s roditeljima imaju prebivalište na području druge jedinice lokalne samouprave, mogu se upisati u dječje vrtiće Grada Šibenika nakon što se upišu sva zainteresirana djeca koja zadovoljavaju sve navedene kriterije, a pod uvjetima propisanim Pravilnikom o upisima i mjerilima upisa djece u dječji vrtić.

**2. DJEČJI VRTIĆI NA PODRUČJU GRADA**

IV.

Na području grada Šibenika ostvarivanje djelatnosti predškolskog odgoja i obrazovanja realizira se u dvije ustanove Dječji vrtić Šibenska maslina i Dječji vrtić Smilje kojima je osnivač i vlasnik Grad Šibenik, te u pet ustanova predškolskog odgoja drugih osnivača.

V.

1. Ustanova Dječji vrtić Šibenska maslina, Ulica branitelja Domovinskog rata 2G, Šibenik organizira rad u šest područnih objekata:
2. VIDICI   -  vrtić/jaslice   u Šibeniku - Vidici, Ulica branitelja domovinskog rata 2G
3. KUĆICA  -  vrtić/jaslice  u Šibeniku - Baldekin I, Stjepana Radića 56
4. PČELICA  -  vrtić/jaslice u Šibeniku - Baldekin I, Stjepana Radića 54A
5. VESELJKO -  jaslice  u Šibeniku – Baldekin III, Mandalinskih žrtava 2
6. RADOST  -   vrtić  u Šibeniku – Baldekin III, Trg Andrije Hebranga 4

**f)** JUTRO  - vrtić  u Šibeniku – Baldekin II, Petra Preradovića 16

\*JUTRO -  posebna skupina za djecu s teškoćama u razvoju; Petra Preradovića 18

1. Ustanova Dječji vrtić Smilje, Prilaz tvornici 39B, Šibenik rad organizira u osam područnih objekata:

**a)** MALI MIHOVIL – vrtić/jaslice u Šibeniku - Put Jamnjaka 2A

**b)** GRAĐA – vrtić u Šibeniku – Građa, Kralja Zvonimira 80A

GRAĐA - paviljon – vrtić u Šibeniku - Građa, Kralja Zvonimira 80A

**c)** CICIBAN - vrtić/jaslice u Šibeniku, Šubićevac, Bana Ivana Mažuranića 3

**d)** TINTILINIĆ - jaslice u Šibeniku – Građa, Kralja Zvonimira 54

**e)** VJEVERICA- vrtić u Šibeniku – Šubićevac, Bana Josipa Jelačića 8

**f)** LJUBICA - vrtić u Šibeniku– Crnica, Ivana Meštrovića 14B

**g)** ŠIBENSKI TIĆI – vrtić/jaslice u Šibeniku - Šubićevac, Šubićevo šetalište 2

**h)** VESLO – vrtić u Zatonu – Zaton, Bilušićeva 29A

**VI.**

U pedagoškoj 2022./2023. godini u ustanovu Dječji vrtić Šibenska maslina upisano je ukupno 514 djece u 33 odgojne skupine,a u ustanovu Dječji vrtić Smilje 528 djece u 28 odgojne skupine.

Realizaciju programa ostvarivat će u ustanovi Dječji vrtić Šibenska maslina 110zaposlenika,a u ustanovi Dječji vrtić Smilje 116 zaposlenika.

VII.

Zbog potrebe što većeg obuhvata djece predškolskim odgojem, Grad Šibenik u pedagoškoj 2022./2023. godini sufinancira i boravak za 645 djece u 31 odgojnu grupu u pet vrtića drugih osnivača koji djeluju na području grada Šibenika:

OSNIVAČI VJERSKE ZAJEDNICE, DRUGE PRAVNE I FIZIČKE OSOBE

1. Dječji vrtić Žižula, osnivač Zorana Ivić

Na području grada Šibenika rad se organizira u pet objekata:

Dječji vrtić Žižula –Ražine, Žaborička 3E

Dječji vrtić Žižula – Meterize, Put kroz Meterize 54

Dječji vrtić Žižula – Sitno Donje, Nova 0

Dječji vrtić Žižula – Njivice, Ninić Ive Ivasa 14

Dječji vrtić Žižula – Mandalina, Milice i Turka 4

1. Dječji vrtić Osmijeh, osnivač Katica Ercegović

Na području grada Šibenika rad se organizira u tri objekta:

Dječji vrtić Osmijeh - Šubićevac, Bana Josipa Jelačića 13F

Dječji vrtić Osmijeh – Meterize, Put kroz Meterize 9

Dječji vrtić Osmijeh - Jurasi -Dubravski put 8

1. Dječji vrtić Sunce, osnivač Mirjana Ilić-Juras

Na području grada Šibenika rad se organizira u jednom objektu:

Dječji vrtić Sunce– Brodarica, Gomljanik 41

1. Dječji vrtić Brat Sunce, osnivač Družba sestara franjevki od Bezgrješne

Na području grada Šibenika rad se organizira u jednom objektu:

Dječji vrtić Brat Sunce – Varoš, Majke Klare Žižić 6

**5**. Dječji vrtić Blažena Hozana Podružnica u Šibeniku

Na području grada Šibenika rad se organizira u jednom objektu:

Dječji vrtić Blažena Hozana Podružnica u Šibeniku – Velimira Škorpika 8

VIII.

U 2023. godini, Grad Šibenik će sufinancirati vrtiće drugih osnivača s pripadajućim objektima kako su i navedeni u Planu mreže dječjih vrtića na području grada Šibenika, a u skladu s odredbama Državnog pedagoškog standarda.

Gradonačelnik Grada Šibenika za svaku pedagošku godinu donosi zaključak o sufinanciranju predškolske djelatnosti dječjih vrtića iz stavka 1. ove točke, ovisno o potrebama građana te o mogućnosti financiranja iz Proračuna Grada Šibenika

Pravo na subvenciju imaju isključivo djeca i roditelji s prijavljenim prebivalištem na području grada Šibenika, a cijena usluge za roditelje bit će izjednačena sa cijenom usluge u predškolskim ustanovama čiji je osnivač Grad Šibenik.

Za sufinanciranje predškolske djelatnosti drugih osnivača u Proračunu Grada Šibenika za 2023. godinu osigurano je 1.120.000 EUR .

IX.

U proračunu Grada Šibenika za 2023. godinu za djelatnost predškolskog odgoja osigurana su sredstva u iznosu od **6.078.510 EUR.** Za potrebe izvršenja aktivnosti sadržanih u ovom Programu, za 2023. godinu planirano je:

1. Odgojno i administrativno osoblje 4.245.138 EUR
2. Sufinanciranje boravka djece s posebnim potrebama 15.927 EUR
3. Programi u predškolskim ustanovama (vrtići drugih osnivača) 1.120.000 EUR
4. Uređenje dječjeg vrtića na Jamnjaku 39.800 EUR
5. Izgradnja DV Mažurice 33.100 EUR
6. Proširenje DV Šibenski tići i izgradnja sportske dvorane 212.400 EUR
7. Projekt Dječji pogled na svijet 372.345 EUR
8. Izgradnja DV Gomljanik 39.800 EUR

**3. PROVEDBA PROGRAMA**

X.

Za ostvarivanje prava na sufinanciranje djelatnosti predškolskog odgoja i obrazovanja dječji vrtići drugih osnivača dužni su se prijaviti na javni poziv Grada Šibenika u propisanoj formi te podnijeti svu potrebnu dokumentaciju kojom dokazuju ispunjavanje postavljenih kriterija. Obrasci i dokumentacija potrebna za prijavu na javni poziv nalazi se u privitku i čini sastavni dio ovoga Programa (Prilog 1.)

Pravo podnošenja prijave na javni poziv imaju dječji vrtići drugih osnivača koji djeluju na području grada Šibenika.

Prijavu na javni poziv pristupnik obavezno podnosi putem pošte. Pristupnik je dužan obrazac nakon ispunjavanja vlastoručno potpisati i uz propisanu dokumentaciju poštom dostaviti Upravnom odjelu za društvene djelatnosti. Prijava se smatra valjanom ako je podnesena pravovremeno s potpunom dokumentacijom u roku koji je naveden u javnom pozivu. Dopunjena dokumentacija uz prijavu na javni poziv može se razmatrati samo ukoliko postoje objektivni razlozi za njezinu dostavu izvan roka utvrđenog za podnošenje prijava. Sve dostavljene prijave obradit će Upravni odjel za društvene djelatnosti, na osnovu temeljnih kriterija kvalitete sukladno:

* Zakonu o predškolskom odgoju i obrazovanju („N. N.“ br. 10/97, 107/07, 94/13, 98/19 i 57/22)
* Državnom pedagoškom standardu predškolskog odgoja i obrazovanja („N. N.“ br. 63/08 , 90/10 i 57/22)
* Pravilniku o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću („N. N. br. 133/97)
* Pravilniku o obrascima i sadržaju pedagoške dokumentacije i evidencije o djeci u dječjem vrtiću („N. N. „ br. 88/01)
* Programu zdravstvene zaštite djece, higijene i pravilne prehrane djece u dječjim vrtićima („N. N.“ br. 105/02, 55/06 i 121/07)
* Pravilniku o obrascima zdravstvene dokumentacije djece predškolske dobi i evidencije u dječjem vrtiću („N. N.“ br. 114/02)
* Odluci o donošenju Nacionalnog kurikuluma za rani i predškolski odgoj i obrazovanje („N. N.“ br. 5/15).

**4. ZAVRŠNA ODREDBA**

XI.

Ovaj Program stupa na snagu osmog dana od dana objave u Službenom glasniku Grada Šibenika, a primjenjivat će se od 1. siječnja do 31. prosinca 2023. godine.

Klasa:601-04/23-01/

Urbroj:2182-1-05/1-23-2

Šibenik, . prosinca 2022.

GRADSKO VIJEĆE GRADA ŠIBENIKA

PREDSJEDNIK

dr. sc. Dragan Zlatović

Dostaviti:

1. Službeni glasnik Grada Šibenika

2. Upravni odjel za financije - ovdje

3. Upravni odjel za društvene

djelatnosti - ovdje

4. Dokumentacija – ovdje

5. Arhiv - ovdje

**O B R A Z L O Ž E NJ E**

Program javnih potreba u predškolskom odgoju i obrazovanju Grada Šibenika za 2023. godinu, u sveukupnom iznosu od 6.078.510 EUR donosi se u skladu sa Zakonom o predškolskom odgoju i Statutom Grada Šibenika, a usklađen je sa pozicijama Programa javnih potreba u predškolskom odgoju u Proračunu Grada Šibenika za 2023. godinu.

Obrazloženja pojedinih pozicija sastavni su dio ovog Programa kao i obrazloženja u sklopu prijedloga Proračuna.

Programom se financiraju djelatnosti za dvije predškolske ustanove kojima je osnivač Grad Šibenik-DV Šibenska maslina i DV Smilje, te 5 predškolskih ustanova drugih osnivača DV Žižula; DV Osmijeh; DV Sunce; VV Brat Sunce i VV Blažena Hozana i 4 kapitalna projekta Za kapitalni projekt Uređenje dječjeg vrtića na Jamnjaku u 2023. g. planiraju se vlastita sredstva za izradu idejnog i glavnog projekta. Nova stavka u proračunu je planiranje izgradnje dječjeg vrtića Gomnjanik u Brodarici za kojeg se isto tako u idućoj proračunskoj godini planiraju sredstva za izradu projektne dokumentacije; kao i za dječji vrtić Mažurice . Nadalje, u 2023. g. nastavlja se s provedbom kapitalnog projekta proširenja i izgradnje DV Šibenski tići za kojeg su osigurana vlastita sredstva kao i sredstva iz EU fondova.

**Prilog 1.**

**PRIJAVA**

**NA PROGRAM JAVNIH POTREBA U PREDŠKOLSKOM ODGOJU I OBRAZOVANJU**

**ZA PEDAGOŠKU 2023./2024. GODINU DJEČJIH VRTIĆA DRUGIH OSNIVAČA KOJI**

**DJELUJU NA PODRUČJU GRADA ŠIBENIKA**

**1. OSNOVNI PODACI**

**Naziv ustanove:**

|  |
| --- |
|  |

**Adresa:**

|  |
| --- |
|  |

**Telefon / mobitel / telefaks:**

|  |
| --- |
|  |

**E - mail:**

|  |
| --- |
|  |

**IBAN i Deponentna banka:**

|  |
| --- |
|  |

**OIB:**

|  |
| --- |
|  |

**Odgovorna osoba i funkcija:**

|  |
| --- |
|  |

**Osnivač ustanove – navesti ime**

|  |
| --- |
|  |

**Upravno vijeće:**

|  |  |  |  |  |
| --- | --- | --- | --- | --- |
|  | **IME I PREZIME** |  | **ADRESA** | **TEL/MOB** |
| **Predsjednik** |  |  |  |  |
| **Član** |  |  |  |  |
| **Član** |  |  |  |  |
| **Član** |  |  |  |  |
| **Član** |  |  |  |  |

**ORGANIZCIJA RADA: DV \_\_\_\_\_\_\_\_\_\_\_\_\_\_\_\_\_\_\_\_\_ ORGANIZIRA RAD U \_\_\_\_\_\_\_\_\_ objekata**

**(br. objekata)**

|  |  |  |  |
| --- | --- | --- | --- |
| **NAZIV VRTIĆA**  **(razdijeliti objekte)** | **ADRESA** | **BR. UPISANE DJECE** | **BR. ODGOJNIH SKUPINA** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
| **ukupno** |  |  |  |

* 1. **PROGRAMI U PEDAGOŠKOJ 2023./2024. GODINI**

|  |  |  |  |
| --- | --- | --- | --- |
| **Vrsta programa** | **Broj grupa** | **Broj upisane djece po programu** | **Od toga s prebivalištem u gradu Šibeniku** |
| 1. Vrtićki 10-satni |  |  |  |
| 2. Vrtićki 6-satni |  |  |  |
| 3. Jaslički 10-satni |  |  |  |
| **UKUPNO** |  |  |  |

* 1. **STRUKTURA ZAPOSLENIH DJELATNIKA**

|  |  |  |  |  |
| --- | --- | --- | --- | --- |
| **Naziv radnog mjesta** | **Bruto plaća s doprinosima na plaću** | **Broj**  **izvršitelja** | **Školska**  **sprema** | **Status radnika**  *ugovor o radu*  *ili djelu* |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| **ukupno mjesečno**  **ukupno godišnje** |  |  |  |  |

* 1. **PODACI O RASPOLOŽIVOM PROSTORU**

|  |  |  |  |  |  |
| --- | --- | --- | --- | --- | --- |
| **Adresa**  **objekta** | **Površina prostora u m2** | | **Oblik korištenja** | | |
| **Zatvoreni** | **Otvoreni** | **U vlasništvu** | **Gradski prostor** | |
| **Da** | **Ne** |
|  |  |  |  |  |  |
|  |  |  |  |  |  |
| **ukupno:** |  |  |  |  |  |

1. **ANALIZA POSLOVANJA USTANOVE U PEDAGOŠKOJ 2022./2023. GODINI**

**IZVORI SREDSTAVA (u kunama)**

|  |  |  |
| --- | --- | --- |
| **IZVOR**  **SREDSTAVA** | **PLANIRANO**  **2022/2023.** | **OSTVARENO**  **2022./2023.** |
| GRAD Šibenik– subvencija |  |  |
|  |  |
| Subvencija drugih OPĆINA I GRADOVA |  |  |
| ŽUPANIJA |  |  |
| MZOS |  |  |
| VLASTITI PRIHODI (uplate roditelja) |  |  |
| OSTALI *(navesti koji)* |  |  |
|  |  |  |
|  |  |  |
| **UKUPNO** |  |  |

**3. PROGRAM RADA ZA PEDAGOŠKU 2023./2041. GODINU S FINANCIJSKIM PLANOM**

**3.1. SAŽETAK PROGRAMA RADA**

*Navesti bitne zadaće plana i programa rada.*

|  |
| --- |
|  |

**3.2. PLANIRANA SREDSTVA PO VRSTI TROŠKA**

|  |  |
| --- | --- |
| **OPIS TROŠKA** | **PLAN**  **2023/24.** |
| 1. Rashodi za zaposlene   *(bruto plaće)* |  |
| 1. Materijalni rashodi   *(naknade troškova zaposlenima, rashodi za materijal i energiju,*  *rashodi za usluge, financijski rashodi i ostali rashodi)* |  |
| 1. Ostali troškovi   *(navesti koji)* |  |
|  |  |
| **UKUPNO** |  |

**3.3. EKONOMSKA CIJENA SMJEŠTAJA DJETETA U DJEČJI VRTIĆ ZA 2023./2024.**

|  |  |  |  |  |
| --- | --- | --- | --- | --- |
| Vrsta  programa | Ukupni godišnji rashodi | Ukupni mjesečni troškovi | Planirani broj  djece u programu | Ekonomska cijena-mjesečni iznos  po djetetu |
| 10-satni |  |  |  |  |
|  |  |  |  |  |
|  |  |  |  |  |

**3.4. PLANIRANA SREDSTVA PO IZVORIMA**

|  |  |
| --- | --- |
| **IZVOR**  **SREDSTAVA** | **PLANIRANO**  **2023./2024.** |
| GRAD ŠIBENIK – subvencija |  |
|  |
| subvencija drugih OPĆINA I GRADOVA |  |
| ŽUPANIJA |  |
| MZOS |  |
| VLASTITI PRIHODI (uplate roditelja) |  |
| OSTALI *(navesti koji)* |  |
|  |  |
| **UKUPNO** |  |

\*Ukupni godišnji rashodi iz tabele 3.2. moraju odgovarati Ukupnom u tabeli 3.4.

**3.5. PROCJENA NEPREDVIĐENIH RASHODA I RIZIKA**

**uz popunjeni obrazac potrebno je priloŽiti sljedeće dokumente:**

1. Izvadak iz registra Trgovačkog suda ne stariji od 6 mjeseci (preslika),
2. Preslik rješenja nadležnog odjela županije o utvrđivanju ispunjavanja uvjeta za početak rada dječjeg vrtića
3. Financijsko izvješće za 2022. godinu koje je predano u FINA-u s pripadajućim bilješkama,
4. Izvještaj o radu za pedagošku 2022./2023. koji sadrži strukturu satnice stručnih djelatnika te izvještaj o stručnom usavršavanju,
5. Plan i program rada za pedagošku 2023./2024.
6. Preslika suglasnosti nadležnog ministarstva za provedbu verificiranog programa
7. Preslika isprave o osposobljenosti stručnih djelatnika za provođenje verificiranog posebnog programa sukladno članku 6. Pravilnika o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću ("Narodne novine" broj 133/97)
8. Preslike Rješenja sanitarne i prosvjetne inspekcije u pedagoškoj godini 2022./2023., odnosno izjava da nije bilo inspekcije,
9. Preslika ugovora o pripremi hrane, preslika primjera jelovnika za 2022./2023. godinu,
10. Certifikat ili drugi dokaz o verifikaciji implementiranog HACCP sustava,
11. Adresa mrežnih stranica dječjeg vrtića, fotografija oglasne ploče u dječjem vrtiću odnosno dokaz da na drugi prikladni način dječji vrtić obavještava javnost o svom radu.

Šibenik, \_\_\_\_\_\_\_\_\_\_\_\_\_\_\_\_\_\_\_ 2023.

Obrazac pripremio \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime i kontakt broj telefona)